Diari Oficial de la Generalitat Valenciana


Sumari del DOGV 9506, del 05-01-2023 (2023/66)

RESOLUCIÓ de 3 de gener de 2023, del director general de LABORA Servei Valencià d'Ocupació i Formació, per la qual s'aprova l'adjudicació de les vacants resultants del procés d'adjudicació definitiva de llocs del procediment de selecció del Programa de contractació de personal tècnic per a la captació i gestió de fons europeus en el marc del Pla de recuperació, transformació i resiliència (ERTEFE 2022), i se'n dona publicitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9506

Data del DOGV
:   05-01-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/66


Data del document
:   03-01-2023

Organisme emissor
:   Labora, Servici Valencià d'Ocupació i Formació

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 3 de gener de 2023, del director general de LABORA Servei Valencià d'Ocupació i Formació, per la qual s'aprova l'adjudicació de les vacants resultants del procés d'adjudicació definitiva de llocs del procediment de selecció del Programa de contractació de personal tècnic per a la captació i gestió de fons europeus en el marc del Pla de recuperació, transformació i resiliència (ERTEFE 2022), i se'n dona publicitat. [2023/66]  
En el DOGV 9363 de 16 de juny de 2022 es va publicar la Resolució de 9 de juny de 2022, del conseller d'Economia Sostenible, Sectors Productius, Comerç i Treball, per la qual es convoca per a l'exercici 2022 el Programa de contractació de personal tècnic per a la captació i gestió de fons europeus, en el marc del Pla de recuperació, transformació i resiliència, i s'estableixen les bases reguladores, d'ara en avant resolució de convocatòria.  
En l'article 8 de l'annex de la resolució de convocatòria s'estableix el procediment de selecció per a la cobertura dels llocs de treball oferits per les entitats beneficiàries, que seguirà el procediment establit en les instruccions que dictarà sobre aquest tema la persona titular de la Direcció General de LABORA, i la publicació de la qual haurà de tindre lloc abans de l'inici dels processos de cobertura dels llocs de treball; en compliment d'això, el 25 de juliol de 2022 es va dictar la Instrucció de la Direcció General de LABORA Servei Valencià d'Ocupació i Formació, relativa al procediment de selecció de persones participants en el Programa de contractació de personal tècnic per a la captació i gestió de fons europeus en el marc del Pla de recuperació, transformació i resiliència.  
El 5 de desembre de 2022 es va publicar en el DOGV la resolució del director general de LABORA Servei Valencià d'Ocupació i Formació per la qual s'aprova i dona publicitat a l'adjudicació definitiva de llocs del procediment de selecció del Programa de contractació de personal tècnic per a la captació i gestió de fons europeus en el marc del Pla de recuperació, transformació i resiliència (ERTEFE 2022).  
  
El 5 de desembre 2022 el director general de LABORA Servei Valencià d'Ocupació i Formació va dictar la instrucció sobre el procés d'incorporació del personal tècnic per a la captació i gestió de fons europeus en el marc del Pla de recuperació, transformació i resiliència (ERTEFE 2022), d'ara en avant Instrucció de 5 de desembre de 2022.  
  
En la Instrucció de 5 de desembre de 2022 s'estableix que «obtinguda la informació sobre les renúncies presentades (renúncies expresses, de les quals seran informades les entitats afectades per part de LABORA) i sobre les persones que s'entén que hi han renunciat per no haver complit l'obligació de contactar i facilitar als serveis de personal de les entitats beneficiàries a les quals hagen sigut assignats els seus llocs de treball la documentació determinada per aquestes per a la formalització del contracte (renúncies tàcites), i sense menyscapte que LABORA puga realitzar les gestions necessàries per a constatar i esmenar aquesta última circumstància, s'impulsarà d'ofici el procediment per a cobrir els llocs vacants. En aquest procés, del qual seran excloses totes les persones que hagen resultat adjudicatàries d'un lloc en la resolució d'adjudicació, s'assignaran les vacants existents a aquelles persones incloses en la llista definitiva de persones admeses (annex I de la resolució d'adjudicació) que hagueren sol·licitat el lloc, seguint el criteri d'ordre de major puntuació obtinguda en el procés i l'ordre de preferència expressat. La resolució d'adjudicació de places serà objecte de publicació en el DOGV.»  
Una vegada obtinguda la informació sobre renúncies expresses i tàcites de les persones designades per a ocupar els llocs de treball, la subdirectora general d'Ocupació de LABORA Servei Valencià d'Ocupació i Formació ha certificat les vacants resultants i s'ha procedit a assignar aquestes conforme amb el que s'estableix en la Instrucció de 5 de desembre de 2022.  
De conformitat amb això, resolc:  
  
Primer  
Aprovar l'adjudicació de vacants resultants del procés d'adjudicació definitiva de llocs del procediment de selecció del Programa de contractació de personal tècnic per a la captació i gestió de fons europeus en el marc del Pla de recuperació, transformació i resiliència (ERTEFE 2022), publicada en el DOGV 9484 de 5 de desembre, per resolució del director general de LABORA Servei Valencià d'Ocupació i Formació, segons relació annexa a la present resolució.  
  
  
Segon  
Citar les entitats beneficiàries perquè formalitzen i inicien les contractacions de les persones designades en la relació annexa, excepte imponderables, abans del 18 de gener de 2023. Les persones designades que rebutgen ocupar els llocs per als quals han sigut designades hauran de presentar un escrit de renúncia davant l'entitat beneficiària abans d'aquesta data.  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar de l'endemà de la publicació, davant el corresponent jutjat contenciós administratiu competent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant aquest mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades puguen presentar qualsevol altre recurs que estimen pertinent.  
Els recursos de reposició hauran de presentar-se utilitzant el següent enllaç (indicant en l'apartat F del formulari «Dirigit als serveis centrals -direcció general-»):  
https://www.gva.es/es/inicio/procedimientos'id\_proc=18575&version=amp  
  
València 3 de gener de 2023.- El director general de LABORA Servei Valencià d'Ocupació i Formació: Enric Nomdedéu i Biosca.